מורן עומר

מורן עומר (נולד בשנת 1978) הוא קצין בצה"ל בדרגת תת-אלוף המפקד על עוצבת סיני. שימש כראש מחלקת מבצעים באמ"ץ, מפקד חטיבה 460 ומפקד חטיבה 14.

שירות צבאי 
עומר גדל בקיבוץ דליה. התגייס לצה"ל לחיל השריון, ושובץ בגדוד 71 בחטיבה 188. במהלך שירותו כלוחם שימש כטען קשר בטנק. לאחר קורס מפקדי טנקים וקורס קציני שריון שב לגדוד 74 ומונה למפקד מחלקה. בהמשך שימש כמפקד פלוגה בגדוד 74. לאחר מכן היה מפקד השלמת קציני שריון (קק"ש) וסמג"ד גדוד הפיקוד (שניהם בגדוד 196) שבחטיבה 460,  ראש לשכת מפקד פיקוד הצפון. לאחר שהועלה לדרגת סא"ל מונה לראש ענף שריון במרכז לאימונים באש במל"י. לאחר מכן יצא ללימודים בארצות הברית. בשנת 2012 מונה למפקד גדוד 74, ושימש בתפקיד עד שנת 2013. לאחר מכן מונה לסגן מפקד חטיבה 188 בין השנים 2013–2015.

בשנת 2015 הועלה לדרגת אל"ם ומונה למפקד חטיבה 14, ושימש בתפקיד עד 4 במאי 2017. ב-17 במאי 2017 מונה למפקד חטיבה 460, ושימש בתפקיד עד 26 במאי 2019. ב-12 ביוני 2019 מונה לראש מחלקת מבצעים באמ"ץ.

ביולי 2021 הוחלט על העלאתו לדרגת תת-אלוף ומינויו למפקד הבא של עוצבת סיני ומפקד הקורס לפיקוד ומטה "אלון". באוגוסט 2022 נכנס לתפקידו כמפקד עוצבת סיני.
ביולי 2023 הוחלט על מינויו למפקד הבא של עוצבת געש.

עומר מתגורר בזכרון יעקב, נשוי ואב לילד.

קישורים חיצוניים

הערות שוליים 

מפקדי גדודים בחטיבה 188
מפקדי חטיבה 14
מפקדי חטיבה 460
ראשי מחלקת המבצעים
אלופי-משנה בצה"ל
דליה (קיבוץ): אישים
ישראלים שנולדו ב-1978